English: I'm grateful to the Minister for introducing this debate this afternoon. In many ways, this is an excellent budget in very difficult circumstances. We will welcome the investment in NHS recovery, the support for vulnerable people, the young person's guarantee, the real living wage for social care workers, the basic income pilot, meeting our obligations in responding to climate change. All these different issues and much more are the hallmark of a progressive Government. But let me say this: we've listened to a debate and participated in a debate this afternoon that hasn't been a debate about a budget, it's been a debate about expenditure - half a budget debate. Because I haven't heard a speech, with the exception of possibly Mike Hedges, that hasn't sought to address the issues of income as well as expenditure. Every opposition Member will, in their speeches, spend every pound twice. That is not a good way of conducting business in this place. I would invite the Minister, at the conclusion of this debate this afternoon, to bring forward another statement on tax policy and income derived from taxation, because we need to be debating income as well as expenditure. That is the hallmark of a Parliament that understands its role. Also, we need to discuss the size and the shape of the Welsh Government. We make great demands on the Welsh Government, and so we should. Our expectations of the Welsh Government need to be high, must be demanding. But the reality is that I'm not convinced we've got a Government that is of the right shape or size to deliver on the commitments it makes and the expectations that we all have on it. Ten years of austerity has broken the model of many of our public services, but it has also had a deep, corrosive impact on the whole of our public sector and how we can work together and deliver on the future. And Brexit is a bigger challenge for the Welsh Government than perhaps it was for the United Kingdom Government. For the first time, the Welsh Government now has to not just deliver policy but to develop policy as well. Do we have the people who are able to do that? Do we have the people who are able to write the laws that will deliver on the ambitions that we have and the responsibilities we have gained? I'm not convinced that the answer to that question is 'yes'. We've heard Ministers come into this Chamber to tell us that they can't bring forward legislation because they don't have the resources available to them. That is an indication of a Government that doesn't have the resources available to it to deliver on its responsibilities. In terms of where we are now, we need to look at some of these things and we need to look hard at how we replace the lost EU funding. I'm old enough to remember in the last Senedd Simon Hart coming to the external affairs committee, chaired by the Deputy Presiding Officer, and giving an absolutely clear and firm unequivocal commitment that not a penny would be lost from EU funding - £375 million would be delivered. He was either deliberately not telling the truth or he's incompetent. He's unable to stand up for Wales in the United Kingdom Government. I tend to think, frankly, that he's more incompetent than dishonest. I tend to think that the UK Government, as was said earlier, think that they can get away with short-changing Wales in a way they can't get away with short-changing Scotland, and they are doing so. The continuing issue over rail underinvestment is something that's going to drag us back time and time and time again. So, what do we do about it? Well, some of us make speeches about it, and so we should. But we also need to look at how do we replace that funding. Hundreds of millions of pounds every year has been taken from Wales as a direct consequence of the failures of Brexit and of the consequence of lies, frankly, that were told by people promoting it. That is a fact that you can't escape from. So, we need to look at how we replace it. We need to look at how we replace that funding, and I think we do need to debate and discuss that. I would like to ask the Minister for a confirmation, in her summing up today, that the Tech Valleys programme in my constituency - . The Welsh Labour manifesto commitment was to deliver the £100 million programme in my constituency, and I want her to confirm this afternoon that this programme will be delivered in full, in Blaenau Gwent, as we've heard from Ministers before. And finally, Mike Hedges quite often makes the most interesting contributions during the afternoons when we have these debates, and he did so again today. Because rather than just simply coming here with a shopping list, what he did was to ask how are we going to deliver what we've promised, what are we going to actually do. I think he's absolutely right, and I'll say it again, that we need to have far clearer objectives and timelines and deadlines and expectations given to us from Government. It isn't enough simply to say, 'We've got a problem, here's £10 million; we've got a bigger problem, here's £20 million; we've got a much bigger problem' -
Welsh: Rwy'n ddiolchgar i'r Gweinidog am gyflwyno'r ddadl hon y prynhawn yma. Mewn sawl ffordd, mae hon yn gyllideb ragorol mewn amgylchiadau anodd iawn. Byddwn i'n croesawu'r buddsoddiad yn adferiad y GIG, y gefnogaeth i bobl sy'n agored i niwed, y warant i bobl ifanc, y cyflog byw gwirioneddol i weithwyr gofal cymdeithasol, y peilot incwm sylfaenol, cyflawni ein rhwymedigaethau wrth ymateb i newid hinsawdd. Mae'r holl faterion gwahanol hyn a llawer mwy yn ddilysnod Llywodraeth flaengar. Ond gadewch i mi ddweud hyn: yr ydym ni wedi gwrando ar ddadl ac wedi cymryd rhan mewn dadl y prynhawn yma nad yw hi wedi bod yn ddadl am gyllideb, mae hi wedi bod yn ddadl am wariant - hanner dadl ar y gyllideb. Gan nad wyf i wedi clywed araith, ac eithrio Mike Hedges o bosibl, nad yw wedi ceisio ymdrin â materion incwm yn ogystal â gwariant. Bydd pob Aelod o'r wrthblaid, yn eu hareithiau, yn gwario pob punt ddwywaith. Nid yw hynny'n ffordd dda o gynnal busnes yn y lle hwn. Byddwn i'n gwahodd y Gweinidog, ar ddiwedd y ddadl hon y prynhawn yma, i gyflwyno datganiad arall ar bolisi treth ac incwm sy'n deillio o drethiant, oherwydd mae angen i ni fod yn trafod incwm yn ogystal â gwariant. Dyna ddilysnod Senedd sy'n deall ei swyddogaeth. Hefyd, mae angen i ni drafod maint a ffurf Llywodraeth Cymru. Rydym ni'n gwneud galwadau mawr ar Lywodraeth Cymru, ac felly y dylem ni. Rhaid i'n disgwyliadau o ran Llywodraeth Cymru fod yn uchel, rhaid iddyn nhw fod yn heriol. Ond y gwirionedd yw nad wyf i'n argyhoeddedig bod gennym ni Lywodraeth sydd â'r ffurf neu'r maint cywir i gyflawni'r ymrwymiadau y mae'n eu gwneud a'r disgwyliadau sydd gennym ni i gyd ohoni. Mae deng mlynedd o gyni wedi dryllio model llawer o'n gwasanaethau cyhoeddus, ond mae hefyd wedi cael effaith ddofn, ddifäol ar ein sector cyhoeddus cyfan a sut y gallwn ni gydweithio a chyflawni ar gyfer y dyfodol. Ac mae Brexit yn her fwy i Lywodraeth Cymru nag efallai i Lywodraeth y Deyrnas Unedig. Am y tro cyntaf, mae'n rhaid i Lywodraeth Cymru nid yn unig gyflawni polisi ond datblygu polisi hefyd. A oes gennym ni'r bobl sy'n gallu gwneud hynny? A oes gennym ni'r bobl sy'n gallu ysgrifennu'r cyfreithiau a fydd yn cyflawni'r uchelgeisiau sydd gennym ni a'r cyfrifoldebau yr ydym ni wedi'u hennill? Nid wyf i wedi fy argyhoeddi mai 'oes' yw'r ateb i'r cwestiwn hwnnw. Rydym ni wedi clywed Gweinidogion yn dod i mewn i'r Siambr hon i ddweud wrthym ni na allan nhw gyflwyno deddfwriaeth am nad oes ganddyn nhw'r adnoddau ar gael. Mae hynny'n arwydd o Lywodraeth nad oes ganddi'r adnoddau sydd ar gael iddi i gyflawni ei chyfrifoldebau. O ran lle yr ydym ni nawr, mae angen i ni ystyried rhai o'r pethau hyn ac mae angen i ni edrych yn galed ar sut yr ydym ni'n cael rhywbeth yn lle cyllid coll yr UE. Rwy'n ddigon hen i gofio yn y Senedd ddiwethaf Simon Hart yn dod i'r pwyllgor materion allanol, wedi'i gadeirio gan y Dirprwy Lywydd, ac yn rhoi ymrwymiad cwbl glir a diamwys pendant na fyddai ceiniog yn cael ei cholli o gyllid yr UE - byddai £375 miliwn yn cael ei ddarparu. Roedd ef naill ai'n fwriadol ddim yn dweud y gwir neu mae e'n ddi-glem. Nid yw'n gallu sefyll dros Gymru yn Llywodraeth y Deyrnas Unedig. Rwy'n dueddol o feddwl, a dweud y gwir, ei fod yn fwy di-glem nag anonest. Rwy'n dueddol o feddwl bod Llywodraeth y DU, fel y cafodd ei ddweud yn gynharach, yn credu y gallan nhw lwyddo i gadw Cymru'n brin o arian mewn ffordd na allan nhw ei gwneud gyda'r Alban ac maen nhw'n gwneud hynny. Mae'r mater sy'n parhau ynghylch tanfuddsoddi ar y rheilffyrdd yn rhywbeth sy'n mynd i'n llusgo ni nôl dro ar ôl tro. Felly, beth ydym ni'n ei wneud ynghylch y peth? Wel, mae rhai ohonom ni'n gwneud areithiau yn ei gylch, ac felly y dylem ni. Ond mae angen i ni hefyd ystyried sut yr ydym ni'n cael rhywbeth yn lle'r cyllid hwnnw. Mae cannoedd o filiynau o bunnau bob blwyddyn wedi'u cymryd o Gymru o ganlyniad uniongyrchol i fethiannau Brexit ac o ganlyniad i gelwyddau, a dweud y gwir, a gafodd eu dweud gan bobl a oedd yn ei hyrwyddo. Mae honno'n ffaith na allwch chi ddianc rhagddi. Felly, mae angen i ni ystyried sut yr ydym ni'n cael rhywbeth yn ei le. Mae angen i ni ystyried sut yr ydym ni'n cael rhywbeth yn lle'r cyllid hwnnw, ac rwy'n credu bod angen i ni drafod a dadlau hynny. Hoffwn i ofyn i'r Gweinidog am gadarnhad, wrth iddi grynhoi heddiw, fod rhaglen y Cymoedd Technoleg yn fy etholaeth i - . Ymrwymiad maniffesto Llafur Cymru oedd cyflawni'r rhaglen £100 miliwn yn fy etholaeth i, ac rwyf eisiau iddi gadarnhau y prynhawn yma y bydd y rhaglen hon yn cael ei chyflwyno'n llawn, ym Mlaenau Gwent, fel y gwnaethom ni glywed gan Weinidogion o'r blaen. Ac yn olaf, mae Mike Hedges yn aml yn gwneud y cyfraniadau mwyaf diddorol yn ystod y prynhawniau pan yr ydym ni'n cael y dadleuon hyn, a gwnaeth ef hynny eto heddiw. Oherwydd, yn hytrach na dim ond dod yma gyda rhestr siopa, yr hyn a wnaeth ef oedd gofyn sut yr ydym ni'n mynd i gyflawni'r hyn yr ydym ni wedi'i addo, beth yr ydym ni'n mynd i'w wneud mewn gwirionedd. Rwy'n credu ei fod e'n hollol gywir, ac rwy'n dweud hynny eto, fod angen i ni gael amcanion ac amserlenni a therfynau amser a disgwyliadau llawer cliriach wedi'u rhoi i ni gan y Llywodraeth. Nid yw'n ddigon i ddweud, 'Mae gennym ni broblem, dyma £10 miliwn; mae gennym ni broblem fwy, dyma £20 miliwn; mae gennym ni broblem llawer mwy' -